মহম্মদ শামসুল আবেদীন Mohammed Shamsul Abedin কবিতা Poetry মিলনসাগর MILANSAGAR
কবি মহম্মদ শামসুল আবেদীন- মুর্শিদাবাদ জেলার সূতী থানার অন্তর্গত কাদোয়া গ্রামে একটি
মধ্যবিত্ত পরিবারে জন্মগ্রহন করেন | পিতা স্বর্গীয় মোহঃ জাফর হোসেন মিঞা | ইংরেজ আমলে তার পূর্ব
পুরুষদের আভিজাত্য ছিল এবং এলাকায় প্রচুর সুনাম ছিল | কবির প্র-পিতামহ ছিলেন মোঃ গোলাম আম্বিয়া
মিঞা, যিনি ছোট মিঞা নামে পরিচিত ছিলেন, তখনকার একজন গন্যমান্য ব্যক্তি এবং মহকুমা বিচারালয়ের
জুরি ছিলেন |
পরবর্তীকালে কবির পিতা স্বর্গীয় মোহঃ জাফর হোসেন মিঞা সময়ের করাল গ্রাসে সর্বহারা হয়ে সাধারণ
ব্যবসায় লিপ্ত হয়ে জীবিকা নির্বাহ করতেন | তিনি ছিলেন ধার্মিক মনোভাবাপন্ন | সততাই ছিল তার একমাত্র
পূঁজি | তাঁর দ্বিতীয় পুত্র কবি মোহঃ শামসুল আবেদীন |
কবি মোঃ শামসুল আবেদীন রামপুরহাট কলেজ থেকে পাশ করেন |  এরপর তিনি “দি ক্যালকাটা
হোমিওপ্যাথিক মেডিক্যাল কলেজ ও হাসপাতালে”  ভর্ত্তি হন | প্রচন্ড আর্থিক অনটনের জন্য তিনি শিবপুরে
তার পিতার এক জ্ঞাতি ভাইয়ের বাড়ীতে থেকে লেখাপড়া করতেন |  ভাগ্যের পরিহাসে পড়া সম্পূর্ণ না
করতে পেরে, কোন প্রকারে অর্থ উপার্জনের টানে মেটিয়াবুরুজে একটি “ক্লিনিক” খোলেন |  সেটিও তিনি দুই
বত্সরের বেশী ধরে রাখতে পারেন নি | এর পর থেকে তিনি কবিতা লেখা শুরু করেন |
কবি মোঃ শামসুল আবেদীন এর কবিতা বহু পত্র-পত্রিকায় ছাপা হয়েছে | উল্লেখ করা যায় যে “ভালোবাসার
দুই দিগন্ত”  কাব্য গ্রন্থে অনেক বিশিষ্ট কবিদের কবিতার মধ্যে আবেদীন সাহেবের কবিতাও ছাপা হয়েছে |
"বিকল্প" পত্রিকায় তার কবিতা প্রকাশিত হয়েছে | এছাড়া তিনি একাধিক প্রবন্ধও রচনা করেছেন |  এই
প্রবন্ধগুলিও বিভিন্ন পত্র পত্রিকায় প্রকাশিত হয়েছে |
মিলনসাগরের পক্ষ থেকে কবিকে ধন্যবাদ জানাই আমাদের সাইটে তাঁর  কবিতা তোলার অনুমতি দেবার
জন্য |
আমাদের যোগাযোগের ঠিকানা :-  মিলনসাগর
srimilansengupta@yahoo.co.in
.